Ο **Τζον Ράιαν «Τζακ» Φαλάχι** (20 Φεβρουαρίου 1989) είναι Αμερικανός ηθοποιός και τραγουδιστής. Είναι περισσότερο γνωστός για τους ρόλους του ως Κόνορ Γουόλς στην τηλεοπτική νομική δραματική σειρά του ABC, *How to Get Away with Murder*, και ως Φρανκ Στρίγνκφελλοου στο ιστορικό δράμα του PBS, *Mercy Street*.

Πρώτα χρόνια
------------

Ο Φαλάχι γεννήθηκε και μεγάλωσε στην πόλη Ανν Άρμπορ της πολιτείας του Μίσιγκαν, με τον πατέρα του να είναι γιατρός και τη μητέρα του λογοθεραπεύτρια. Έχει Ιρλανδική και Ιταλική καταγωγή. Μεγαλώνοντας, ο Φαλάχι φοίτησε σε Καθολικό σχολείο το οποίο ο ίδιος περιγράφει ως αυστηρό. Ξεκίνησε να ασχολείται με την υποκριτική ενώ φοιτούσε στο Λύκειο Huron, στην Ανν Άρμπορ. Το 2011, ο Φαλάχι αποφοίτησε από τη Σχολή Καλών Τεχνών Tisch του Πανεπιστημίου της Νέας Υόρκης με BFA στο Δράμα, όπου σπούδασε επίσης υποκριτική και συμμετείχε σε αρκετές παραγωγές, συμπεριλαμβανομένων των *Αγάπης Αγώνας Άγονος* και *Όνειρο Θερινής Νυκτός* του Σαίξπηρ και του μιούζικαλ *Company* του Σόντχαϊμ. Η πρώτη του δουλειά μπροστά σε κάμερα ήρθε το 2012, όταν συμμετείχε ως γκεστ στην κωμική διαδικτυακή σειρά, *Submissions Only*. Την ίδια χρονιά, είχε επίσης τον πρωταγωνιστικό ρόλο στην ταινία μικρού μήκους, *Sunburn*. Υποκριτική σπούδασε επίσης και στο Διεθνές Εργαστήρι Θεάτρου (International Theater Workshop) στο Άμστερνταμ.

Καριέρα
-------

Ο Φαλάχι έκανε το τηλεοπτικό του ντεμπούτο το 2013, συμμετέχοντας ως γκεστ στη νεανική κωμική-δραματική σειρά του The CW, *The Carrie Diaries*, και αργότερα στη σειρά του NBC, *Ironside*. Πρωταγωνίστησε μαζί με τις Χάλεϊ Λου Ρίτσαρντσον και Μέρι ΜακΚόρμακ στην ταινία του Lifetime, *Escape from Polygamy*, η οποία έκανε πρεμιέρα στις 24 Αυγούστου 2013. Αργότερα, ο Φαλάχι είχε ρόλους σε αρκετές ανεξάρτητες ταινίες, συμπεριλαμβανομένων των *Hunter*, *Blood and Circumstance* και *Slider*. Το 2014, εμφανίστηκε στην ταινία δράσης-θρίλερ *Rage*, απέναντι στους Νίκολας Κέιτζ και Όμπρι Πιπλς. Επίσης, την ίδια χρονιά, είχε τον επαναλαμβανόμενο ρόλο του Τσάρλι ΜακΜπράιντ στη νεανική δραματική σειρά του ABC Family, *Twisted*. Συμπρωταγωνίστησε επίσης ως Χένρι στην ταινία του 2015 *Lily & Kat*, μαζί με τις Τζέσικα Ρόθι και Χάνα Μάρεϊ.

Στις 12 Φεβρουαρίου 2014, ο Φαλάχι προσλήφθηκε ως μέλος του βασικού καστ της νομικής δραματικής σειράς του ABC, *How to Get Away with Murder*, την παραγωγή της οποίας είχε η Σόντα Ράιμς. Πρωταγωνίστρια της σειράς είναι η Βαϊόλα Ντέιβις, στον ρόλο μίας καθηγήτριας νομικής. Ο Φαλάχι υποδύεται τον ρόλο ενός από τους πέντε φοιτητές πρωταγωνιστές, τον Κόνορ Γουόλς, με τους άλλους τέσσερις ρόλους των φοιτητών να έχουν οι Άτζα Ναόμι Κινγκ, Άλφρεντ Ένοχ, Ματ ΜακΓκόρι και Κάρλα Σόουζα. Η σειρά έκανε πρεμιέρα στις 25 Σεπτεμβρίου 2014, λαμβάνοντας γενικά θετικές κριτικές από τους κριτικούς και την οποία παρακολούθησαν 14 εκατομμύρια θεατές.

Ο Φαλάχι συμμετείχε επίσης στο δράμα εποχής του PBS, *Mercy Street*, το οποίο έκανε πρεμιέρα τον Ιανουάριο του 2016 μετά τον τελευταίο κύκλο της σειράς *Downton Abbey*. Εκεί είχε τον ρόλο του Φρανκ Στρίγνκφελλοου, ενός συμμαχικού στρατιώτη κατά τη διάρκεια του Εμφύλιου Πολέμου. Ο Φαλάχι επανέλαβε τον ρόλο του και στον δεύτερο κύκλο της σειράς, ο οποίος έκανε πρεμιέρα στις 22 Ιανουαρίου 2017.

### Diplomacy

Στα τέλη Σεπτεμβρίου του 2019, ο Φαλάχι και ο παιδικός του φίλος, DJ Elephante, ανακοίνωσαν τη δημιουργία του μουσικού τους συγκροτήματος, Diplomacy. Το πρώτο τους σινγκλ, «Silver Lake Queen», κυκλοφόρησε διαδικτυακά στις 16 Οκτωβρίου, ενώ ήταν διαθέσιμο στο κοινό από 18 Οκτωβρίου. Τον Ιανουάριο του 2020, το ντουέτο ανακοίνωσε την πρώτη του περιοδεία με εμφανίσεις σε Ανν Άρμπορ, Νέα Υόρκη και Λος Άντζελες, που θα λάμβαναν χώρα στα μέσα Μαρτίου. Ωστόσο, οι εμφανίσεις σε Νέα Υόρκη και Λος Άντζελες αναβλήθηκαν λόγω της πανδημίας του κορονοϊού. Το πρώτο ομότιτλο EP του συγκροτήματος, «Diplomacy», κυκλοφόρησε στις 19 Φεβρουαρίου 2020. Ο Φαλάχι είναι ο βασικός τραγουδιστής των Diplomacy και έχει δηλώσει πως τα περισσότερα τραγούδια τους βασίζονται στις καταγραφές που κάνει ο ίδιος εδώ και χρόνια ως προσωπικό του ημερολόγιο.

Φιλανθρωπική δράση
------------------

Στις 20 Σεπτεμβρίου 2015, ο Φαλάχι συμμετείχε στο Ναυτικό Τρίαθλο του Μάλιμπου σε συνεργασία με τη Disney με σκοπό τη συγκέντρωση χρημάτων για το πρόγραμμα έρευνας του Νοσοκομείου Παίδων του Λος Άντζελες για τον παιδικό καρκίνο. Ο Φαλάχι κατάφερε να συγκεντρώσει πάνω από $12.000 από δωρεές για αυτόν τον σκοπό. Συμμετείχε στο Ναυτικό Τρίαθλο και τις δύο επόμενες χρονιές (2016 και 2017), μαζί με τους συμπρωταγωνιστές του Κάρλα Σόουζα και Κόνραντ Ρικαμόρα.

Ο Φαλάχι εμπλέκεται επίσης στο Πρόγραμμα Κοινωνικής Προσφοράς AKASA «το οποίο παρέχει ένα διαφοροποιημένο πρόγραμμα σπουδών ευεξίας σε συνεργασία με τα δημόσια σχολεία σε κοινότητες με χαμηλό εισόδημα σε όλο το Λος Άντζελες. Οι μαθητές μαθαίνουν για τη διαδικασία της καλλιέργειας, της συγκομιδής, της προμήθειας και του μαγειρέματος φαγητού και να εξετάζουν το σύστημα τροφίμων στη δική τους γειτονιά».

Φιλμογραφία
-----------

### Ταινίες

| Έτος | Τίτλος | Ρόλος | Σημειώσεις |
| --- | --- | --- | --- |
| 2012 | *Sunburn* | Κέβιν | Μικρού μήκους |
| 2013 | *Hunter* | Γκάβιν |  |
| 2014 | *Rage* | Ιβάν |  |
| *Blood and Circumstance* | Ντάνι Στάμπλερ |  |
| *Slider* | Πάρκερ Πιρς |  |
| 2015 | *Blowtorch* | Μάικλ Βάρντι |  |
| *Untitled Ari Gold Project* | Τζίμι |  |
| *Lily & Kat* | Χένρι |  |
| *Campus Code* | Έλιοτ |  |
| 2016 | *Cardboard Boxer* | Λεό |  |
| 2017 | *The Song of Sway Lake* | Τζίμι |  |
| 2018 | *We Are Boats* | Μάικλ Λαμίνα |  |

### Τηλεόραση

| Έτος | Τίτλος | Ρόλος | Σημειώσεις |
| --- | --- | --- | --- |
| 2012 | *Submissions Only* | Συνεσταλμένος μαθητής | Επεισόδιο: «The Growing Interconnectedness» |
| 2013 | *The Carrie Diaries* | Κόλιν | Επεισόδιο: «Hush Hush» |
| 2013 | *Ironside* | Σκοτ Ντόλαν | Επεισόδιο: «Hidden Agenda» |
| 2013 | *Escape from Polygamy* | Ράιντερ | Τηλεταινία |
| 2014 | *Twisted* | Τσάρλι ΜακΜπράιντ | 8 επεισόδια |
| 2014–2020 | *How to Get Away with Murder* | Κόνορ Γουόλς | 90 επεισόδια |
| 2016–2017 | *Mercy Street* | Φρανκ Στρίγνκφελλοου | 7 επεισόδια |

Παραπομπές
----------

1. 1 2  «Jack Falahee - Biography». TV Guide. Ανακτήθηκε στις 18 Ιουλίου 2020.
2. ↑  Sam Rubin (12 Φεβρουαρίου 2015). «Jack Falahee on the Success of 'HTGAWM'». KTLA 5. Αρχειοθετήθηκε από το πρωτότυπο στις 6 Απριλίου 2015.
3. ↑  «Jack Falahee». ABC. Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 2 Σεπτεμβρίου 2014.
4. ↑  Jarett Wieselman. «Everything You Need To Know About "How To Get Away With Murder" Star Jack Falahee». *BuzzFeed*. Ανακτήθηκε στις 18 Ιουλίου 2020.
5. 1 2  Matthew Cole Weiss. «Jack Falahee on Murder, Petty Theft, and Throwing Up in Public». Details. Αρχειοθετήθηκε από το πρωτότυπο στις 24 Φεβρουαρίου 2016. Ανακτήθηκε στις 6 Ιανουαρίου 2016.
6. 1 2  Jessica Hundley (8 Αυγούστου 2014). «Getting Away With It». *Out*. Ανακτήθηκε στις 18 Ιουλίου 2020.
7. ↑  «Trailer For Sunburn». Vinyl Foote Productions. 25 Ιανουαρίου 2013. Ανακτήθηκε στις 18 Ιουλίου 2020 – μέσω Vimeo.
8. ↑  «Escape from Polygamy». myLifetime.com. Αρχειοθετήθηκε από το πρωτότυπο στις 2 Αυγούστου 2014. Ανακτήθηκε στις 13 Μαΐου 2014.
9. ↑  «Rising Star Jack Falahee Joins Nicolas Cage in 'Tokarev' (Exclusive)». TheWrap. 6 Ιουνίου 2013. Αρχειοθετήθηκε από το πρωτότυπο στις 8 Αυγούστου 2014. Ανακτήθηκε στις 13 Μαΐου 2014.
10. ↑  Andreeva, Nellie (21 Αυγούστου 2013). «Stella Maeve Joins 'Chicago PD'; Nick Tarabay Cast In 'Believe'; 'Gang Related' & 'Twisted' Also Add Recurring». Deadline.com. Ανακτήθηκε στις 18 Ιουλίου 2020.
11. ↑  Andreeva, Nellie (12 Φεβρουαρίου 2014). «UPDATE: Jeffrey Nordling & Christina Chang In ABC's 'Sea Of Fire', Trio Cast In 'Murder'». Deadline.com. Ανακτήθηκε στις 18 Ιουλίου 2020.
12. ↑  «ABC Picks Up Shonda Rhimes Drama, Renews 'Resurrection' and 'Once Upon a Time'». TheWrap. 8 Μαΐου 2014. Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 13 Μαΐου 2014.
13. ↑  Laura Prudom (25 Σεπτεμβρίου 2014). «'How to Get Away with Murder' Creator Peter Nowalk on Working with Shonda Rhimes, Diversity on TV». Variety. Ανακτήθηκε στις 18 Ιουλίου 2020.
14. ↑  Michael O'Connell (26 Σεπτεμβρίου 2014). «TV Ratings: 'How to Get Away With Murder' Tops ABC's Winning Shonda Rhimes Block». The Hollywood Reporter. Ανακτήθηκε στις 18 Ιουλίου 2020.
15. ↑  Joseph Kapsch (23 Ιουνίου 2015). «Emmy Breakout Jack Falahee on Toughest 'How to Get Away With Murder' Scene, Viola Davis and 36-Hour Binge Watch». *TheWrap*. Ανακτήθηκε στις 18 Ιουλίου 2020.
16. ↑  Jack Falahee [@RestingPlatypus] (25 Σεπτεμβρίου 2019). «Excited to announce our new band @Diplomacy734. Tim and I have been hustling on this for some time now and we're stoked to finally share it with you. Music, videos, shows and more coming your way soon. Connect with us to stay up to speed. XO» (Tweet). Αρχειοθετήθηκε από το πρωτότυπο στις 25 Σεπτεμβρίου 2019. Ανακτήθηκε στις 18 Ιουλίου 2020 – μέσω Twitter.
17. ↑  Heran Mamo (15 Οκτωβρίου 2019). «Elephante & Childhood Friend Jack Falahee Form Diplomacy, Make Debut With 'Silver Lake Queen': Exclusive». Billboard. Αρχειοθετήθηκε από το πρωτότυπο στις 17 Οκτωβρίου 2019. Ανακτήθηκε στις 18 Ιουλίου 2020.
18. ↑  Michael Tam (17 Οκτωβρίου 2019). «Elephante Releases Debut Track of his New Band Called Diplomacy». EdmTunes. Αρχειοθετήθηκε από το πρωτότυπο στις 18 Ιουλίου 2020. Ανακτήθηκε στις 18 Ιουλίου 2020.
19. ↑  Diplomacy [@Diplomacy734] (22 Ιανουαρίου 2020). «We're going on tour. Tickets on sale Friday. Be the first to know» (Tweet). Αρχειοθετήθηκε από το πρωτότυπο στις 22 Ιανουαρίου 2020. Ανακτήθηκε στις 18 Ιουλίου 2020 – μέσω Twitter.
20. ↑  Diplomacy [@Diplomacy734] (13 Μαρτίου 2020). «NYC - very sad to announce our show tomorrow night at Mercury Lounge has been postponed. We'll let you know more as soon as we know - stay safe out there» (Tweet). Αρχειοθετήθηκε από το πρωτότυπο στις 12 Μαρτίου 2020. Ανακτήθηκε στις 18 Ιουλίου 2020 – μέσω Twitter.
21. ↑  Diplomacy [@Diplomacy734] (14 Μαρτίου 2020). «LA - very sad to announce that our show at The Echo on 3/19 has been postponed. We're both heartbroken, but the health and safety of everyone comes first - stay tuned for updates, and we'll let you all know as soon we do» (Tweet). Αρχειοθετήθηκε από το πρωτότυπο στις 14 Μαρτίου 2020. Ανακτήθηκε στις 18 Ιουλίου 2020 – μέσω Twitter.
22. ↑  «Diplomacy, Jack Falahee's Duo with DJ Elephante, Release Self-Titled Debut EP - Stream Here!». Just Jared. 21 Φεβρουαρίου 2020. Ανακτήθηκε στις 18 Ιουλίου 2020.
23. ↑  «Diplomace - EP». iTunes. 19 Φεβρουαρίου 2020. Ανακτήθηκε στις 18 Ιουλίου 2020.
24. ↑  Megan Armstrong (1 Οκτωβρίου 2019). «First Look: Welcome to Diplomacy». Tmrw Magazine. Αρχειοθετήθηκε από το πρωτότυπο στις 18 Ιουλίου 2020. Ανακτήθηκε στις 18 Ιουλίου 2020.
25. ↑  «Recap: 2015 Nautica Malibu Triathlon - Konnect Public Relations». *Konnect Public Relations*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 11 Οκτωβρίου 2015.
26. ↑  «Home». *Akasa Community Outreach*. Αρχειοθετήθηκε από το πρωτότυπο στις 4 Σεπτεμβρίου 2017. Ανακτήθηκε στις 4 Σεπτεμβρίου 2017.

Εξωτερικοί σύνδεσμοι
--------------------

* Τζακ Φαλάχι στην IMDb
* Τζακ Φαλάχι, επίσημος λογαριασμός στο Twitter.
* Diplomacy, επίσημος λογαριασμός στο Twitter.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 30145003664861341123
* LCCN: no2015151412

 |

 |